റിതു കരിധാൾ

ഇന്ത്യൻ ബഹിരാകാശ ഗവേഷണ കേന്ദ്രത്തിലെ (ഐഎസ്ആർഒ) വനിതാ ശാസ്ത്രജ്ഞയാണ്‌ റിതു കരിധാൾ.

ഉത്തർപ്രദേശിലെ ലക്‌നോ സ്വദേശിനിയാണ്. 

ലക്നോ സർവകലാശാലയിൽ നിന്ന് എയ്റോസ്പെയ്സ് എൻജിനീയറിങ്ങിൽ ബിരുദം സ്വന്തമാക്കിയ ശേഷമാണ് റിതു ബെംഗളൂരു ഐഎസ്ആർഒ കേന്ദ്രത്തിൽ ജോലിക്ക് കയറുന്നത്. തുടർന്ന് 18 വർഷമായി ഐഎസ്ആർഒയിൽ ജോലിചെയ്യുന്നു. ഇക്കാലയളവിൽ ഐഎസ്ആർഒ നടത്തിയ മംഗൾയാൻ അടക്കമുള്ള പ്രധാന ദൗത്യങ്ങളിലെല്ലാം പങ്കാളിയായി. 
2013 നവംബർ 5 ൽ ഇന്ത്യ വിക്ഷേപിച്ച ചൊവ്വാ ദൗത്യമായ മാർസ് ഓർബിറ്റർ മിഷൻ (മംഗൾയാൻ) ഡയറക്ടർ ആയിരുന്നു അവർ. ആദ്യ ചന്ദ്രയാൻ ദൗത്യത്തിൽ ഡെപ്യൂട്ടി ഓപറേഷൻസ് ഡയറക്ടറായി പ്രവർത്തിച്ച റിതു ചന്ദ്രയാൻ-2 മിഷൻ ഡയറക്ടർ ആയിരുന്നു.

റോക്കറ്റ് വുമൻ ഓഫ് ഇന്ത്യ എന്നാണ് റിതു അറിയപ്പെടുന്നത്.

പുരസ്കാരങ്ങൾ
 2007 ൽ മികച്ച യുവ ശാസ്ത്രജ്ഞയ്ക്കുള്ള പുരസ്കാരം (മുൻ രാഷ്ട്രപതി എ.പി.ജെ. അബ്ദുൽ കലാമിൽനിന്ന് നേടി)

അവലംബം

വർഗ്ഗം:ഇന്ത്യൻ ബഹിരാകാശ ശാസ്ത്രജ്ഞർ
വർഗ്ഗം:ഇന്ത്യൻ സ്ത്രീ ശാസ്ത്രജ്ഞർ
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷനിലെ ജീവനക്കാർ